2011D0807 — ET — 13.03.2012 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI RAKENDUSOTSUS, 30. november 2011, millega kiidetakse heaks liikmesriikide 2012. aastaks ja järgmisteks aastateks esitatud aastased ja mitmeaastased kavad ning ELi rahaline toetus teatavate loomahaiguste ja zoonooside likvideerimiseks, tõrjeks ja seireks (teatavaks tehtud numbri K(2011) 8719 all) (2011/807/EL) (EÜT L 322, 6.12.2011, p.11)

Muudetud:

Euroopa Liidu Teataja No page date ►M1 KOMISJONI RAKENDUSOTSUS, 9. märts 2012, L 73 6 13.3.2012









▼B

KOMISJONI RAKENDUSOTSUS,

30. november 2011,

millega kiidetakse heaks liikmesriikide 2012. aastaks ja järgmisteks aastateks esitatud aastased ja mitmeaastased kavad ning ELi rahaline toetus teatavate loomahaiguste ja zoonooside likvideerimiseks, tõrjeks ja seireks

(teatavaks tehtud numbri K(2011) 8719 all)

(2011/807/EL)







EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, ( 1 ) eriti selle artikli 27 lõiget 5, ning arvestades järgmist: (1) Otsusega 2009/470/EÜ on kehtestatud liidu rahalise toetuse andmise kord loomahaiguste ja zoonooside likvideerimis-, tõrje- ja seirekavade puhul. (2) Lisaks on otsuse 2009/470/EÜ artikli 27 lõikega 1 ette nähtud, et tuleb kehtestada liidu finantsmeede, et hüvitada kulud, mida liikmesriigid on kandnud kõnealuse otsuse 1. lisas loetletud loomahaiguste ja zoonooside riiklike likvideerimis-, tõrje- ja seirekavade rahastamisel. (3) Komisjoni 25. aprilli 2008. aasta otsusega 2008/341/EÜ, millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid, ( 2 ) on ette nähtud, et liidu meetmetena heakskiidu saamiseks peavad liikmesriikide esitatud kavad vastama vähemalt kõnealuse otsuse lisas sätestatud kriteeriumidele. (4) Euroopa Parlamendi ja nõukogu 22. mai 2001. aasta määrusega (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, ( 3 ) on ette nähtud liikmesriikide aastased kavad veiste, lammaste ja kitsede transmissiivsete spongioossete entsefalopaatiate (TSEde) seireks. (5) Ka nõukogu 20. detsembri 2005. aasta direktiiviga 2005/94/EÜ (linnugripi tõrjet käsitlevate ühenduse meetmete kohta) ( 4 ) on ette nähtud järelevalvekavad, mille liikmesriigid peavad läbi viima seoses kodu- ja metslindudega, et aidata korrapäraselt ajakohastatavate riskianalüüside põhjal muu hulgas suurendada teadmisi ohtudest, mida kujutavad endast metslinnud seoses lindudelt pärinevate gripiviiruste esinemisega lindudel. Kõnealused aastased järelevalvekavad ja nende rahastamine tuleks samuti heaks kiita. (6) Teatavad liikmesriigid on esitanud komisjonile liidu rahalise toetuse saamiseks aastased kavad loomahaiguste likvideerimiseks, tõrjeks ja seireks, kontrollikavad zoonooside ennetamiseks ning aastased seirekavad teatavate TSEde likvideerimiseks ning seireks. (7) Komisjoni otsuste 2007/782/EÜ, ( 5 ) 2008/897/EÜ, ( 6 ) 2009/883/EÜ ( 7 ) ja 2010/712/EÜ ( 8 ) alusel kiideti heaks teatavad liikmesriikide esitatud mitmeaastased kavad loomahaiguste likvideerimiseks, tõrjeks ja seireks aastateks 2008, 2009, 2010 ja 2011. (8) Kõnealuste mitmeaastaste kavade kulukohustused võeti vastu vastavalt nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) ( 9 ) artikli 76 lõikele 3. Kõnealuste kavade esimene eelarveline kulukohustus võeti pärast nende heakskiitmist. Kõik järgmised aastased kulukohustused peab komisjon võtma eelmise aasta kava täitmise alusel otsuse 2009/470/EÜ artikli 27 lõikes 5 osutatud toetuse andmise otsuse põhjal. (9) Teatavatel liikmesriikidel, mis on edukalt rakendanud mitme aasta jooksul kaasfinantseeritud marutaudi likvideerimiskavu, on ühine maismaapiir kolmandate riikidega, kus see haigus esineb. Marutaudi lõplikuks likvideerimiseks tuleb liiduga piirnevate riikide territooriumil läbi viia teatavaid vaktsineerimistegevusi. (10) Et toetada marutaudivastase vaktsineerimise teostamist liiduga piirnevate kolmandate riikide territooriumil, tuleks võimaldada ettemakset 60 % ulatuses maksimumsummast, mis on sellisele tegevusele ette nähtud liikmesriigi kavades. (11) Komisjon on nii veterinaaria kui ka rahanduslikust seisukohast hinnanud liikmesriikide esitatud aastaseid kavasid ning samuti 2008., 2009., 2010 ja 2011. aastaks heakskiidetud mitmeaastaste kavade vastavalt viiendat, neljandat, kolmandat ja teist aastat. Kõnealused kavad vastavad liidu asjakohastele veterinaariaalastele õigusaktidele ning eelkõige otsuses 2008/341/EÜ sätestatud kriteeriumidele. (12) Võttes arvesse aastaste ja mitmeaastaste kavade tähtsust liidu eesmärkide saavutamisel loomade ja inimeste tervishoiu valdkonnas ning transmissiivsete spongioossete entsefalopaatiate (TSE) ja linnugripi vastase võitluse kavade kohustuslikku rakendamist kõikides liikmesriikides, on asjakohane määrata kindlaks liidu rahalise toetuse sobiv määr, et hüvitada asjaomastele liikmesriikidele käesolevas otsuses osutatud meetmete võtmisega seotud kulud iga kava rakendamiseks eraldatava toetuse maksimumsumma ulatuses. (13) Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud. (14) Abikõlblike kulude individuaalsete põhjenduste kontrollimine põhjustab liigset halduskoormust, kuid samas ei suurenda kuigivõrd ELi fondide tõhusat kasutamist või läbipaistvust. Seetõttu on asjakohane määrata kindlaks ELi rahaline toetus iga programmi jaoks, vajaduse korral tasemel, mis tagab, et vastavat tüüpi meetme rakendamisel tekkivad kulud on kaetud. Liidu rahaline toetus, millega toetatakse peamiselt selliseid kindlaksmääratud tegevusi, nagu proovide võtmine, testimine ja vaktsineerimine, peaks olema määratletud ühekordse summana, mis oleks ette nähtud kompenseerimaks kõiki kulusid, mis tavaliselt esinevad selliste tegevuste teostamisel või vastavate testitulemuste saamisel. (15) Vastavalt nõukogu 21. juuni 2005. aasta määrusele (EÜ) nr 1290/2005 ühise põllumajanduspoliitika rahastamise kohta ( 10 ) tuleb loomahaiguste likvideerimise ja tõrje kavasid rahastada Euroopa Põllumajanduse Tagatisfondist. Finantskontrolli läbiviimise eesmärgil kohaldatakse kõnealuse määruse artikleid 9, 36 ja 37. (16) Liidu rahalist toetust tuleks anda tingimusel, et kavandatud meetmed viiakse tõhusalt ellu ning et pädevad asutused esitavad käesolevas otsuses ettenähtud tähtaja jooksul kogu vajaliku teabe. (17) Haldustõhususe huvides tuleks kõik kulud, millele taotletakse liidu rahalist toetust, esitada eurodes. Vastavalt määrusele (EÜ) nr 1290/2005 tuleks muus vääringus kui eurodes väljendatud kulude ümberarvestuskursina kasutada kõige uuemat kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik oma taotluse esitab. (18) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







I

PEATÜKK

AASTASED KAVAD

Artikkel 1

Veiste brutselloos

1. Kiidetakse heaks Hispaania, Itaalia, Portugali ja Ühendkuningriigi esitatud veiste brutselloosi likvideerimise kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud kodulooma kohta; ii) 0,2 eurot Rose Bengali testi kohta; iii) 0,2 eurot seerumi aglitinatsiooni testi (SAT) kohta; iv) 0,4 eurot komplemendi sidumise testi kohta; v) 0,5 eurot ELISA-testi kohta; vi) 10 eurot bakterioloogilise testi kohta; vii) 1 euro iga vaktsineeritud kodulooma kohta.

b) moodustab 50 % iga lõikes 1 osutatud liikmesriigi kuludest, mis on seotud omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär ei ületa keskmiselt 375 eurot tapetud looma kohta:

c) ning ei ületa järgmist: i) Hispaania puhul 4 800 000 eurot; ii) Itaalia puhul 2 300 000 eurot; iii) Portugali puhul 1 550 000 eurot; iv) Ühendkuningriigi puhul 2 000 000 eurot.

Artikkel 2

Veiste tuberkuloos

1. Kiidetakse heaks Iirimaa, Hispaania, Itaalia, Portugali ja Ühendkuningriigi esitatud veiste tuberkuloosi likvideerimise kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud kodulooma kohta; ii) 1,5 eurot tuberkuliiniproovi kohta; iii) 5 eurot gamma-interferoontesti kohta; iv) 10 eurot bakterioloogilise testi kohta.

b) moodustab 50 % iga lõikes 1 osutatud liikmesriigi kuludest, mis on seotud omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär ei ületa keskmiselt 375 eurot tapetud looma kohta:

c) ning ei ületa järgmist: i) Iirimaa puhul 14 000 000 eurot; ii) Hispaania puhul 12 700 000 eurot; iii) Itaalia puhul 5 000 000 eurot; iv) Portugali puhul 2 650 000 eurot; v) Ühendkuningriigi puhul 31 200 000 eurot.

Artikkel 3

Lammaste ja kitsede brutselloos

1. Kiidetakse heaks Kreeka, Itaalia, Hispaania, Küprose ja Portugali esitatud lammaste ja kitsede brutselloosi likvideerimise kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud kodulooma kohta; ii) 0,2 eurot Rose Bengali testi kohta; iii) 0,4 eurot komplemendi sidumise testi kohta; iv) 10 eurot bakterioloogilise testi kohta; v) 1 euro iga vaktsineeritud kodulooma kohta;

b) moodustab 50 % iga lõikes 1 osutatud liikmesriigi kuludest, mis on seotud omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär ei ületa keskmiselt 50 eurot tapetud looma kohta;

c) ning ei ületa järgmist: i) Kreeka puhul 2 050 000 eurot; ii) Hispaania puhul 8 700 000 eurot; iii) Itaalia puhul 3 700 000 eurot; iv) Küprose puhul 190 000 eurot; v) Portugali puhul 1 950 000 eurot.

Artikkel 4

Lammaste katarraalne palavik endeemilistes või kõrge riskiga piirkondades

1. Kiidetakse heaks Belgia, Bulgaaria, Tšehhi Vabariigi, Saksamaa, Eesti, Iirimaa, Kreeka, Hispaania, Prantsusmaa, Itaalia, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome ja Rootsi esitatud lammaste katarraalse palaviku likvideerimise ja seire kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud kodulooma kohta; ii) 1 euro iga vaktsineeritud kodulooma kohta; iii) 2 eurot ELISA testi kohta; iv) 10 eurot PCR-testi kohta; v) 10 eurot viroloogilise testi kohta.

b) moodustab 50 % iga lõikes 1 osutatud liikmesriigi kuludest, sealhulgas: i) entomoloogiliste laboritestide kulud; ii) lõkspüüniste ostmine;

c) ning ei ületa järgmist: i) Belgia puhul 360 000 eurot; ii) Bulgaaria puhul 15 000 eurot; iii) Tšehhi Vabariigi puhul 40 000 eurot; iv) Saksamaa puhul 80 000 eurot; v) Eesti puhul 10 000 eurot; vi) Iirimaa puhul 40 000 eurot; vii) Kreeka puhul 100 000 eurot; viii) Hispaania puhul 1 000 000 eurot; ix) Prantsusmaa puhul 1 700 000 eurot; x) Itaalia puhul 400 000 eurot; xi) Läti puhul 20 000 eurot; xii) Leedu puhul 10 000 eurot; xiii) Luksemburgi puhul 10 000 eurot; xiv) Ungari puhul 30 000 eurot; xv) Malta puhul 10 000 eurot; xvi) Madalmaade puhul 40 000 eurot; xvii) Austria puhul 10 000 eurot; xviii) Poola puhul 50 000 eurot; xix) Portugali puhul 2 350 000 eurot; xx) Rumeenia puhul 100 000 eurot; xxi) Sloveenia puhul 40 000 eurot; xxii) Slovakkia puhul 50 000 eurot; xxiii) Soome puhul 10 000 eurot; xxiv) Rootsi puhul 10 000 eurot.

Artikkel 5

Salmonelloos (zoonootiline salmonelloos) liigi Gallus gallus aretuskarjades, munakanade karjades ja broilerikarjades ning liigi Meleagris gallopavo kalkunite karjades

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Luksemburgi, Ungari, Malta, Madalmaade, Austria, Portugali, Rumeenia, Sloveenia, Slovakkia, ja Ühendkuningriigi esitatud teatava zoonootilise salmonelloosi tõrje kavad liigi Gallus gallus aretuskarjade, munakanade karjade ja broilerikarjade puhul ning liigi Meleagris gallopavo kalkunite karjade puhul ajavahemikuks 1. jaanuarist 2012 kuni 31. detsembrini 2012.

2. Kiidetakse heaks Poola esitatud teatava zoonootilise salmonelloosi tõrje kavad liigi Gallus gallus broilerikarjade puhul ning kalkunite (Meleagris gallopavo) karjade puhul ajavahemikuks 1. jaanuarist 2012 kuni 31. detsembrini 2012.

3. Liidu rahaline toetus:

a) on ühekordne summa 0,5 eurot iga ametliku proovi kohta;

b) moodustab 50 % iga lõigetes 1 ja 2 osutatud liikmesriigi kuludest, sealhulgas: i) bakterioloogilised ja serotüübi määramise testid ametliku proovivõtmise raames, ii) desinfitseerimise tõhususe kontrollimiseks tehtavad bakterioloogilised testid, iii) testid mikroobivastaste ainete olemasolu või bakterite kasvu pärssiva toime kindlakstegemiseks salmonelloosi suhtes kontrollitud linnukarjadest pärit lindude kudedes, iv) vaktsiinidooside ostmine, v) omanikele makstav hüvitis: — liigi Gallus gallus aretuskarjades ja munakanade karjades väljapraagitud lindude eest, — liigi Meleagris gallopavo väljapraagitud aretuskalkunite eest, — munade hävitamise eest vastavalt lõikele 4, ning

c) ei ületa järgmist: i) Belgia puhul 1 300 000 eurot; ii) Bulgaaria puhul 60 000 eurot; iii) Tšehhi Vabariigi puhul 1 500 000 eurot; iv) Taani puhul 250 000 eurot; v) Saksamaa puhul 1 000 000 eurot; vi) Eesti puhul 30 000 eurot; vii) Iirimaa puhul 300 000 eurot; viii) Kreeka puhul 1 000 000 eurot; ix) Hispaania puhul 1 000 000 eurot; x) Prantsusmaa puhul 1 300 000 eurot; xi) Itaalia puhul 700 000 eurot; xii) Küprose puhul 100 000 eurot; xiii) Läti puhul 130 000 eurot; xiv) Luksemburgi puhul 10 000 eurot; xv) Ungari puhul 2 000 000 eurot; xvi) Malta puhul 150 000 eurot; xvii) Madalmaade puhul 3 000 000 eurot; xviii) Austria puhul 800 000 eurot; xix) Poola puhul 500 000 eurot; xx) Portugali puhul 200 000 eurot; xxi) Rumeenia puhul 200 000 eurot; xxii) Sloveenia puhul 70 000 eurot; xxiii) Slovakkia puhul 600 000 eurot; xxiv) Ühendkuningriigi puhul 75 000 eurot.

4. Lõigetes 1 ja 2 osutatud kavadega seotud kulud hüvitatakse liikmesriikidele keskmiselt järgmiste maksimumsummade ulatuses:







a) bakterioloogiline test (kasvatamine/isoleerimine) 7 eurot testi kohta; b) vaktsiini ostmine 0,05 eurot doosi kohta; c) Salmonella spp. vastavate isolaatide serotüübi määramine 20 eurot testi kohta; d) bakterioloogilised testid lindlate desinfitseerimise tõhususe kontrollimiseks pärast Salmonella-positiivsete karjade väljaviimist 5 eurot testi kohta; e) testid mikroobivastaste ainete olemasolu või bakterite kasvu pärssiva toime kindlakstegemiseks salmonelloosi suhtes kontrollitud linnukarjadest pärit lindude kudedes 5 eurot testi kohta; f) omanikele makstav hüvitis i) liigi Gallus gallus aretuskarjas väljapraagitud varasema põlvkonna linnu eest 4 eurot linnu kohta; ii) liigi Gallus gallus aretuskarjas väljapraagitud munakana eest 2,20 eurot linnu kohta; iii) liigi Meleagris gallopavo väljapraagitud varasema põlvkonna aretuskalkuni eest 12 eurot linnu kohta; iv) liigi Gallus gallus aretuskarjas varasema põlvkonna haudemunade hävitamise eest 0,20 eurot hävitatud haudemuna kohta; v) liigi Gallus gallus toidumunade hävitamise eest 0,04 eurot hävitatud toidumuna kohta; vi) liigi Meleagris gallopavo aretuskarjas varasema põlvkonna haudemunade hävitamise eest 0,40 eurot hävitatud haudemuna kohta.

Artikkel 6

Sigade klassikaline katk ja sigade aafrika katk

1. Kiidetakse heaks

a) Bulgaaria, Saksamaa, Prantsusmaa, Luksemburgi, Ungari, Rumeenia, Sloveenia ja Slovakkia esitatud sigade klassikalise katku tõrje ja seire kavad ajavahemikuks 1. jaanuarist 2012 kuni 31. detsembrini 2012;

b) Itaalia esitatud sigade aafrika katku tõrje ja seire kava ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud sea kohta; ii) 5 eurot iga kontrollitud metssea kohta; iii) 1 euro sööda/vaktsiini kohta; iv) 2 eurot ELISA-testi kohta; v) 10 eurot PCR-testi kohta; vi) 10 eurot viroloogilise testi kohta.

b) ning ei ületa järgmist: i) Bulgaaria puhul 210 000 eurot; ii) Saksamaa puhul 1 300 000 eurot; iii) Prantsusmaa puhul 260 000 eurot; iv) Itaalia puhul 100 000 eurot; v) Luksemburgi puhul 10 000 eurot; vi) Ungari puhul 340 000 eurot; vii) Rumeenia puhul 900 000 eurot; viii) Sloveenia puhul 30 000 eurot; ix) Slovakkia puhul 500 000 eurot.

Artikkel 7

Sigade vesikulaarhaigus

1. Kiidetakse heaks Itaalia esitatud sigade vesikulaarhaiguse likvideerimise kava ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot iga kontrollitud sea kohta; ii) 2 eurot ELISA-testi kohta; iii) 4 eurot seroneutralisatsioonitesti kohta; iv) 10 eurot PCR-testi kohta; v) 10 eurot viroloogilise testi kohta.

b) ei tohi ületada 900 000 eurot.

Artikkel 8

Linnugripp kodu- ja metslindudel

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud uuringukavad kodu- ja metslindudel esineva linnugripi kohta ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast, mis kompenseerib kõik kulutused, mis on tehtud järgmiste tegevuste ja/või testide sooritamiseks: i) 0,5 eurot kodulinnukarjadest võetud proovi kohta; ii) 5 eurot metslinnult passiivse seire raamistikus võetud proovi kohta; iii) 1 euro ELISA-testi kohta; iv) 1 euro agar-geeli immuundifusioontesti kohta;

b) moodustab 50 % iga liikmesriigi kuludest, mis on seotud laboritestidega, mida ei ole ette nähtud punktis a ning

c) ei ületa järgmist: i) Belgia puhul 40 000 eurot; ii) Bulgaaria puhul 40 000 eurot; iii) Tšehhi Vabariigi puhul 30 000 eurot; iv) Taani puhul 40 000 eurot; v) Saksamaa puhul 80 000 eurot; vi) Eesti puhul 10 000 eurot; vii) Iirimaa puhul 60 000 eurot; viii) Kreeka puhul 10 000 eurot; ix) Hispaania puhul 90 000 eurot; x) Prantsusmaa puhul 130 000 eurot; xi) Itaalia puhul 800 000 eurot; xii) Küprose puhul 10 000 eurot; xiii) Läti puhul 20 000 eurot; xiv) Leedu puhul 10 000 eurot; xv) Luksemburgi puhul 10 000 eurot; xvi) Ungari puhul 130 000 eurot; xvii) Malta puhul 10 000 eurot; xviii) Madalmaade puhul 190 000 eurot; xix) Austria puhul 50 000 eurot; xx) Poola puhul 100 000 eurot; xxi) Portugali puhul 20 000 eurot; xxii) Rumeenia puhul 250 000 eurot; xxiii) Sloveenia puhul 30 000 eurot; xxiv) Slovakkia puhul 20 000 eurot; xxv) Soome puhul 10 000 eurot; xxvi) Rootsi puhul 40 000 eurot; xxvii) Ühendkuningriigi puhul 100 000 eurot.

3. Kavade raames tehtud testidega seotud kulud hüvitatakse liikmesriikidele järgmiste maksimumsummade ulatuses:







a) hemaglutinatsiooni inhibitsiooni test H5/H7 tuvastamiseks: 12 eurot testi kohta; b) viirusisolatsiooni test: 40 eurot testi kohta; c) PCR-test: 20 eurot testi kohta.

Artikkel 9

Transmissiivsed spongioossed entsefalopaatiad (TSEd), veiste spongioosne entsefalopaatia (BSE) ja skreipi

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud transmissiivsete spongioossete entsefalopaatiate seire ning veiste spongioosse entsefalopaatia ja skreipi likvideerimise kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) koosneb ühekordsest summast: i) 8,5 eurot testi kohta, mis katab kõik kiirtestide tegemisega seotud kulud, et täita määruse (EÜ) nr 999/2001 artikli 12 lõikes 2 ja III lisa A peatüki I osas sätestatud nõuded või kui neid kasutatakse kinnitavate testidena vastavalt kõnealuse määruse X lisa C peatükile; ii) 15 eurot testi kohta, mis katab kõik kiirtestide tegemisega seotud kulud, et täita määruse (EÜ) nr 999/2001 artikli 12 lõikes 2 ja III lisa A peatüki II osa punktides 1–5 ja VII lisas sätestatud nõuded; iii) 4 eurot testi kohta genotüpiseerimiseks võetud proovide kulude katmiseks; iv) 120 eurot testi kohta, määruse (EÜ) nr 999/2001 X lisa C peatüki punkti 3.2 alapunkti c punktis i nimetatud primaarse molekulaarse eristustestiga seotud kulude katmiseks ning v) 25 eurot testi kohta, et katta muude kinnitavate testidega kui kiirtestidega seotud kulud, nagu on osutatud määruse (EÜ) nr 999/2001 X lisa C peatükis;

▼M1

b) moodustab 50 % iga liikmesriigi kuludest, mis on seotud omanikele hüvitise maksmisega loomade eest, kes on: i) BSE ja skreipi likvideerimise kava kohaselt väljapraagitud ja hävitatud; ii) määruse (EÜ) nr 999/2001 VII lisa A peatüki punkti 2.3 alapunkti d kohaselt sundtapetud;

▼B

c) ning ei ületa järgmist: i) Belgia puhul 1 220 000 eurot; ii) Bulgaaria puhul 500 000 eurot; iii) Tšehhi Vabariigi puhul 590 000 eurot; iv) Taani puhul 730 000 eurot; v) Saksamaa puhul 7 690 000 eurot; vi) Eesti puhul 120 000 eurot; vii) Iirimaa puhul 2 890 000 eurot; viii) Kreeka puhul 1 540 000 eurot; ix) Hispaania puhul 4 320 000 eurot; x) Prantsusmaa puhul 12 310 000 eurot; xi) Itaalia puhul 4 160 000 eurot; xii) Küprose puhul 1 910 000 eurot; xiii) Läti puhul 220 000 eurot; xiv) Leedu puhul 420 000 eurot; xv) Luksemburgi puhul 80 000 eurot; xvi) Ungari puhul 1 000 000 eurot; xvii) Malta puhul 20 000 eurot; xviii) Madalmaade puhul 2 080 000 eurot; xix) Austria puhul 1 410 000 eurot; xx) Poola puhul 2 690 000 eurot; xxi) Portugali puhul 970 000 eurot; xxii) Rumeenia puhul 930 000 eurot; xxiii) Sloveenia puhul 210 000 eurot; xxiv) Slovakkia puhul 380 000 eurot; xxv) Soome puhul 350 000 eurot; xxvi) Rootsi puhul 500 000 eurot; xxvii) Ühendkuningriigi puhul 5 000 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:







a) väljapraagitud ja hävitatud veised 500 eurot looma kohta; ▼M1 b) väljapraagitud ja hävitatud lambad või kitsed: 70 eurot looma eest; c) tapetud lambad ja kitsed: 50 eurot looma eest. ▼B

Artikkel 10

Marutaud

1. Kiidetakse heaks Bulgaaria, Eesti, Ungari, Poola, Rumeenia ja Slovakkia esitatud marutaudi likvideerimise kavad ajavahemikuks 1. jaanuarist 2012 kuni 31. detsembrini 2012.

2. Liidu rahaline toetus:

a) on ühekordne summa 5 eurot iga kontrollitud metslooma kohta;

b) moodustab 75 % iga lõikes 1 osutatud liikmesriigi kuludest, sealhulgas: i) laboritestid marutaudi antigeenide või antikehade kindlakstegemiseks; ii) marutaudiviiruse isoleerimine ja iseloomustamine; iii) biomarkeri kindlakstegemine ja vaktsiinisööda tiitrimine; iv) suukaudse vaktsiini ja sööda ostmine ja levitamine; v) parenteraalse vaktsiini ostmine ja selle manustamine kariloomadele, ning

c) ei ületa järgmist: i) Bulgaaria puhul 1 540 000 eurot; ii) Eesti puhul 620 000 eurot; iii) Ungari puhul 1 160 000 eurot; iv) Poola puhul 9 270 000 eurot; v) Rumeenia puhul 4 000 000 eurot; vi) Slovakkia puhul 540 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:







a) seroloogilise testi puhul: 12 eurot testi kohta; b) test tetratsükliini avastamiseks luudes: 12 eurot testi kohta; c) fluorestseeruvate antikehade testi (FAT) puhul: 18 eurot testi kohta; d) suukaudse vaktsiini ja sööda ostmine 0,60 eurot doosi kohta; e) suukaudse vaktsiini ja sööda levitamine 0,35 eurot doosi kohta; f) parenteraalse vaktsiini ostmine 1 euro doosi kohta; g) kariloomade vaktsineerimine marutaudi vastu 1,50 eurot iga vaktsineeritud looma kohta, olenemata dooside arvust.

4. Lõike 2 punktidest a ja b ja lõikest 3 olenemata kehtivad Poola kava selle osa puhul, mida rakendatakse väljaspool liikmesriigi territooriumi, liidu rahalisele toetusele järgmised piirangud:

a) toetus on ette nähtud ainult suukaudse vaktsiini ja sööda ostmiseks ja levitamiseks;

b) toetus moodustab 100 % ning

c) toetus ei tohi ületada 1 260 000 eurot.

5. Lõikes 4 osutatud kulud hüvitatakse järgmiste keskmiste maksimumsummade ulatuses ning need ei tohiks suukaudse vaktsiini ja sööda ostmise ja levitamise puhul ületada 0,95 eurot doosi kohta.







II

PEATÜKK

MITMEAASTASED KAVAD

Artikkel 11

Marutaud

1. Kiidetakse heaks Soome esitatud mitmeaastane marutaudi likvideerimise kava ajavahemikuks 1. jaanuarist 2012 kuni 31. detsembrini 2014.

2. Kiidetakse heaks Itaalia ja Läti esitatud mitmeaastaste marutaudi likvideerimise kavade teine aasta ajavahemikuks 1. jaanuarist 2012 kuni 31. detsembrini 2012.

3. Kiidetakse heaks Leedu ja Austria esitatud mitmeaastaste marutaudi likvideerimise kavade kolmas aasta ajavahemikuks 1. jaanuarist 2012 kuni 31. detsembrini 2012.

4. Kiidetakse heaks Sloveenia esitatud mitmeaastase marutaudi likvideerimise kava viies aasta ajavahemikuks 1. jaanuarist 2012 kuni 31. detsembrini 2012.

5. Liidu rahaline toetus:

a) on ühekordne summa 5 eurot iga kontrollitud metslooma kohta;

b) moodustab 75 % iga lõigetes 1–4 osutatud liikmesriigi kuludest, sealhulgas: i) laboritestid marutaudi antigeenide või antikehade kindlakstegemiseks; ii) marutaudiviiruse isoleerimine ja iseloomustamine; iii) biomarkeri kindlakstegemine ja vaktsiinisööda tiitrimine; iv) suukaudse vaktsiini ja sööda ostmine ja levitamine; v) parenteraalse vaktsiini ostmine ja selle manustamine kariloomadele, ning

c) ei tohi 2012. aastal ületada järgmist: i) Itaalia puhul 1 600 000 eurot; ii) Läti puhul 1 700 000 eurot; iii) Leedu puhul 2 900 000 eurot; iv) Austria puhul 190 000 eurot; v) Sloveenia puhul 810 000 eurot; vi) Soome puhul 360 000 eurot.

6. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:







a) seroloogilise testi puhul 12 eurot testi kohta; b) test tetratsükliini avastamiseks luudes 12 eurot testi kohta; c) fluorestseeruvate antikehade testi (FAT) puhul 18 eurot testi kohta; d) suukaudse vaktsiini ja sööda ostmine 0,60 eurot doosi kohta; e) suukaudse vaktsiini ja sööda levitamine 0,35 eurot doosi kohta; f) parenteraalse vaktsiini ostmine 1 euro doosi kohta; g) kariloomade vaktsineerimine marutaudi vastu 1,50 eurot iga vaktsineeritud looma kohta, olenemata dooside arvust.

7. Lõike 5 punktidest a ja b ja lõikest 6 olenemata kehtivad Läti, Leedu ja Soome mitmeaastaste kavade nende osade puhul, mida rakendatakse väljaspool liikmesriigi territooriumi, liidu rahalisele toetusele järgmised piirangud:

a) toetus on ette nähtud ainult suukaudse vaktsiini ja sööda ostmise ja levitamise kulude hüvitamiseks;

b) toetus moodustab 100 %, ning

c) ei ületa 2012. aastal: i) Läti puhul 520 000 eurot; ii) Leedu puhul 1 260 000 eurot; iii) Soome puhul 80 000 eurot.

8. Lõikes 7 osutatud kulud hüvitatakse järgmiste keskmiste maksimumsummade ulatuses: suukaudse vaktsiini ja sööda ostmine ja levitamine: 0,95 eurot doosi kohta.

Artikkel 12

Salmonelloos (zoonootiline salmonelloos) liigi Gallus gallus aretuskarjades ja munakanade karjades

1. Kiidetakse heaks Poola esitatud mitmeaastane kava Salmonelloosi (zoonootiline salmonelloos) likvideerimiseks liigi Gallus gallus aretuskarjades ja munakanade karjades ajavahemikuks 1. jaanuarist 2012 kuni 31. detsembrini 2013.

2. Liidu rahaline toetus:

a) on ühekordne summa 0,5 eurot iga ametliku proovi kohta;

b) moodustab 50 % Poola lõikes 1 osutatud kuludest samade meetmete puhul nagu artikli 5 lõikes 3.

Artikli 5 sätestatud meetmele eraldatav liidu rahaline toetus ei tohi 2012. aastal ületada 2 500 000 eurot.

3. Lõikes 1 osutatud kavade alusel Poolale makstav maksimumsumma ei tohi ületada artikli 5 lõikes 4 sätestatut.







III

PEATÜKK

Artikkel 13

Abikõlblikud kulud

1. Ilma et see piiraks artiklites 1–12 sätestatud liidu rahalise toetuse ülemmäärasid, on kõnealustes artiklites osutatud meetmetega kaetud abikõlblikud kulud sätestatud lisas.

2. Ainult artiklites 1–12 osutatud aastaste või mitmeaastaste kavade elluviimisega seotud kulud, mis on makstud enne liikmesriigi lõpparuande esitamist, on liidu rahalise toetuse kaasrahastamiseks abikõlblikud.

3. Et saada artiklis 1–12 sätestatud ühekordne summa kätte tervikuna, kinnitavad liikmesriigid, et nad maksid kõik tegevuse või testidega seotud kulud ise ning et kulusid ei ole kandud kolmandad isikud, välja arvatud pädev asutus. Kui osa kuludest on katnud kolmandad isikud, siis märgivad liikmesriigid ära kolmandate isikute kaetud kulude protsendi või osakaalu kogukuludest. Ühekordset summat vähendatakse vastavalt.

▼M1

4. Olenemata lõikes 2 sätestatust maksab komisjon artiklis 10 ja artiklis 11 osutatud kavade puhul asjaomase liikmesriigi taotlusel ettemaksena kuni 60 % kindlaksmääratud maksimumsummast kolme kuu jooksul alates taotluse saamisest.

▼B







IV

PEATÜKK

ÜLD- JA LÕPPSÄTTED

Artikkel 14

1. Väljapraagitud või tapetud loomade ja hävitatud toodete eest omanikele makstav hüvitis makstakse välja 90 päeva jooksul alates kuupäevast, mil

a) loom tapeti või välja praagiti;

b) tooted hävitati või

c) omanik esitas täidetud taotluse.

2. Komisjoni määruse (EÜ) nr 883/2006 ( 11 ) artikli 9 lõikeid 1, 2 ja 3 kohaldatakse hüvitismaksete suhtes, mida tehakse pärast käesoleva artikli lõikes 1 osutatud 90 päeva möödumist.

Artikkel 15

1. Liidu rahalise toetuse saamiseks esitavad liikmesriigid kulud eurodes ning need ei sisalda käibemaksu ega muid makse.

2. Juhul kui liikmesriigi kulud on tehtud muus vääringus kui eurodes, arvestab asjaomane liikmesriik summa ümber eurodesse, kasutades ümberarvestuskursina kõige uuemat kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik esitab oma taotluse.

Artikkel 16

1. Artiklites 1–12 osutatud aastaste ja mitmeaastaste kavade (edaspidi „kavad”) jaoks antakse liidu rahalist toetust tingimusel, et asjaomased liikmesriigid

a) rakendavad kavasid kooskõlas liidu asjakohaste õigusaktidega, sealhulgas konkurentsieeskirjade ja riigihankelepingute sõlmimist käsitlevate eeskirjadega;

b) jõustavad hiljemalt 1. jaanuariks 2012 kavade rakendamiseks vajalikud seadused, määrused ja haldussätted;

c) edastavad komisjonile hiljemalt 31. juuliks 2012 kooskõlas otsuse 2009/470/EÜ artikli 27 lõike 7 punktiga a kavade vahepealsed tehnilised ja finantsaruanded perioodi kohta 1. jaanuarist 2012 kuni 30. juunini 2012;

d) edastavad artiklis 8 osutatud kavade puhul komisjoni on-line süsteemi kaudu iga kuue kuu tagant komisjonile kodu- ja metslindude uuringute positiivsed ja negatiivsed tulemused, vastavalt komisjoni otsuse 2010/367/EL artiklile 4;

e) edastavad komisjonile kooskõlas otsuse 2009/470/EÜ artikli 27 lõike 7 punktiga b hiljemalt 30. aprilliks 2013 kavade kohta iga-aastase tehnilise aruande asjakohase kava tehnilise rakendamise kohta koos tõendusmaterjaliga liikmesriigi poolt ajavahemikus 1. jaanuarist 2012 kuni 31. detsembrini 2012 kantud kulude ja saadud tulemuste kohta;

f) rakendavad kavu tõhusalt;

g) ei taotle asjakohasteks meetmeteks edaspidi muud liidu toetust ning ei ole varem selliseid taotlusi esitanud.

2. Kui liikmesriik ei järgi lõike 1 sätteid, võib komisjon vähendada liidu rahalist toetust, võttes arvesse eeskirjade rikkumise laadi ja raskust ning liidule põhjustatud finantskahju.

Artikkel 17

Käesolev otsus kujutab endast rahastamisotsust finantsmääruse artikli 75 tähenduses.

Artikkel 18

Käesolevat otsust kohaldatakse alates 1. jaanuarist 2012.

Artikkel 19

Käesolev otsus on adresseeritud liikmesriikidele.









LISA

ABIKÕLBLIKUD KULUD, MILLELE OSUTATAKSE ARTIKLI 13 LÕIKES 1

Artiklites 1–12 osutatud ja ühekordse summaga hõlmamata meetmete jaoks liidu rahalise toetuse abikõlblikud kulud on piiratud liikmesriikide kantud kuludega, mis on sätestatud punktides 1–8.

1. Laboritestid a) Testikomplektide, reaktiivide ning kõigi identifitseeritavate ja just laboritestide läbiviimiseks kasutatud tarvikute ostmine. b) Laboris täielikult või osaliselt testide tegemiseks palgatud töötajad, nende tööalasest staatusest olenemata; palgakulud on piiratud tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka. c) Üldkulud mahus 7 % punktides a ja b osutatud kulude summast.

▼M1

2. Omanikele väljapraagitud või tapetud loomade eest makstav hüvitis Hüvitis ei tohi ületada looma turuväärtust vahetult enne looma tapmist või väljapraakimist. Tapetud loomade puhul lahutatakse hüvitisest võimalik jääkväärtus.

▼B

3. Väljapraagitud lindude või hävitatud munade eest omanikele makstav hüvitis Hüvitis ei tohi ületada linnu turuväärtust vahetult enne linnu väljapraakimist või munade turuväärtust vahetult enne nende hävitamist. Hüvitisest lahutatakse kuumtöödeldud, kuid inkubeerimata munade jääkväärtus.

4. Kodu- ja metsloomade vaktsiinidooside ja/või vaktsiini ja sööda ostmine ja ladustamine

5. Vaktsiinidooside manustamine koduloomadele a) Täielikult või osaliselt vaktsineerimise läbiviimiseks palgatud töötajad, nende tööalasest staatusest olenemata; palgakulud on piiratud sellistele töötajatele makstud tasuga või nende tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka. b) Erivarustus ning kõik identifitseeritavad ja just vaktsineerimise läbiviimiseks kasutatud tarvikud.

6. Metsloomade vaktsiini ja sööda levitamine a) Vaktsiini ja sööda transport. b) Kulud seoses vaktsiini ja sööda levitamisega õhust või käsitsi. c) Täielikult või osaliselt vaktsiinisööda levitamiseks palgatud personal, nende tööalasest staatusest olenemata. palgakulud on piiratud personali tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka.